text: Arrangøren har tidligere præsenteret en anden dansk profil i Jacob Fuglsang. Og nu altså også Lars Bak. - Lars Bak har været til start i Aalborg i alle de år, hvor løbet er blevet kørt og derfor er vi også utrolig glade for, at Lars vil komme og være med i løbets 5 årige jubilæums udgave. Desuden virker han i rigtig god form, det så man i gårdagens (lørdag, Red.) etape i Tour de France og derfor er han en naturlig favorit til at gentage sin sejr fra 2013, siger løbsarrangør Jonas Mikkelsen fra virksomheden Special Invite, som står bag de professionelle gadeløb i Aalborg og Kolding. Udover Lars Bak og Jacob Fuglsang har danske profiler som Sebastian Lander og Alex Rasmussen samt de to stærke brødre Søren og Asbjørn Kragh Andersen også meldt sin ankomst.
summary: Når gadeløbet "Spilnu.dk Grand Prix" køres d. 28. med start og mål i hjertet af Aalborg, bliver det med den danske Tour de France-profil Lars Bak til start i løbet.